วิหารแห่งศาสนาทั้งปวง

วิหารแห่งศาสนาทั้งปวง (รัสเซีย: Храм всех религий, ตาตาร์: Барлык диннәр гыйбәдәтханәсе, อังกฤษ: Temple of All Religions) หรือ วิหารสากล (รัสเซีย: Вселенский храм, อังกฤษ: Universal Temple) เป็นหมู่สิ่งปลูกสร้างในคาซัน ประเทศรัสเซีย ประกอบไปด้วยสถาปัตยกรรมทางศาสนาหลายอย่างร่วมกัน ทั้งโบสถ์ออร์ทอดอกซ์, มัสยิด และโบสถ์ยิว เป็นต้น ปัจจุบันวิหารยังคงก่อสร้างและต่อต่อเติมอยู่ นับตั้งแต่ปี 1992 เริ่มต้นขึ้นโดยศิลปินและผู้ใจบุญท้องถิ่น อิลดาร์ ฮานอฟ (Ildar Khanov, 1940 - 2013) สิ่งปลูกสร้างปัจจุบันนี้ใช้เป็นศูนย์เรียนรู้ด้านวัฒนธรรม และเป็นที่พำนักของพี่น้องของฮานอฟ ผู้ที่ยังคงทำหน้าที่ดูแลและนำชมอยู่ในปัจจุบัน อ้างอิง